Rikunarita-ORG/Wikinium huggingface dataset:
# Kosovo-oorlog

| Kosovo-oorlog |
| --- |
| Deel van Oorlog in Joegoslawië |
|  |
|

|  |  |
| --- | --- |
| Datum | 28 Februarie 1998 – 11 Junie 1999 |
| Ligging | Kosovo |
| Resultaat | Onttrekking van Joegoslawiese troepe. Kosovo kom onder VN-toesig te staan. |

 |
| Strydende partye |
| UÇK  Albanië NAVO:  België
 Denemarke
 Duitsland
 Frankryk
 Italië
 Kanada
 Nederland
 Noorweë
 Portugal
 Spanje
 Turkye
 Verenigde Koninkryk
 Verenigde State van Amerika |  Federale Republiek Joegoslawië  Russiese vrywilligers |
| Aanvoerders |
| : Javier Solana UÇK: Adem Jashari † Sulejman Selimi Agim Çeku |  Slobodan Milošević  Dragoljub Ojdanić  Svetozar Marjanović  Nebojša Pavković |
| Sterkte |
| UÇK:12 000-50 000 soldate NAVO:1031+ vliegtuie |  129 000 soldate  20 000 polisie-agente |
| Ongevalle en verliese |
| UÇK:1 000+ dood NAVO:2 dood |  703 dood  2 000 vermis |
| 1 200-5 700 burgerlikes |

Die **Kosovo-oorlog** was 'n gewapende konflik op die Balkan wat uit twee fases bestaan het:

1. **1998-1999**: gevegte tussen die Joegoslawiese leër en die Bevrydingsleër van Kosovo (UÇK)
2. **1999**: *Operasie Allied Force*: lugaanvalle op die Federale Republiek Joegoslawië deur NAVO-vegvliegtuie tussen 24 Maart en 10 Junie.
# Hulu

**Hulu** is 'n Amerikaanse intekening-gebaseerde stroomdiens wat deur The Walt Disney Company besit word. Dit is op 29 Oktober 2007 gestig as 'n gesamentlike onderneming tussen NBCUniverse, News Corporation en later Disney, met die doel om TV-episodes aanlyn beskikbaar te stel. Die diens het op 12 Maart 2008 vir die publiek oopgestel.

Hulu bied 'n biblioteek van films en TV-reekse van netwerke soos ABC (VSA), FX, Freeform asook "Hulu Orginials". Sedert 2017 bied dit ook "Hulu + Live TV" aan, 'n Internet-televisie-pakket met "live" kanale.
# Bahrein Internasionale Renbaan

Bahrein Internasionale Renbaan| Ligging | Sakhir, Bahrein |
| Tydsone | UTC+03:00 |
| Koördinate | 26'1"57 N 50'30"38 O |
| Kapasiteit | 70 000 |
| FIA Gradering | 1 |
| 1e Sooispit | Desember 2002 |
| Geopen | 17 Maart 2004 |
| Boukoste | 56,2 miljoen Dinars (VS$ 150 miljoen) |
| Argitek | Hermann Tilke |
| Groot byeenkomste | **Formule EenBahreinse Grand Prix** 6-uur uithouren van Bahrein Desert 400 FIA GT kampioenskap |
| Grand Prixrenbaan |
| Lengte | 5,412 km (3,363 mi) |
| Draaie | 15 |
| Rondterekord | 1:31.447 (Pedro de la Rosa, McLaren, 2005) |
| Uithoubaan |
| Lengte | 6.299 km |

Die **Bahrein Internasionale Renbaan** (Arabies: حلبة البحرين الدولية) is 'n motorsportplek wat in 2004 geopen is en waar die jaarlikse Bahreinse Grand Prix plaasvind.

Die 2004 Bahreinse Grand Prix was die eerste Formule Eenren wat in die Midde-Ooste plaasgevind het. Sedert 2006 het Australiese V8 Supermotors elke jaar hier gejaag, in 'n byeenkoms wat as die "Desert 400" bekend gestaan het. Die V8 Supermotors het egter nie vir die 2011 seisoen teruggekeer nie. 24-uur uithourenne en versnelrenne vind ook hier plaas. Die baan beskik oor 'n FIA Graad 1-lisensie.

## Uitdaging

Soos alle nuwer bane (Maleisië, China en Turkye), is die baan in Sakhir ongeveer 30 km vanaf die poorte van Manama deur die Duitse argitek Hermann Tilke ontwerp.

Die besondere uitdaging van Bahrein is dat die wedren in die woestyn plaasvind. Benewens die soms drukkende hitte, het die motors ook groot probleme met klein sand- en stofdeeltjies in die transmissie-, enjin- en koelinlaat, of op die remkussings, wat kan lei tot die faal van hierdie komponente.

## Verwysings
# BitTorrent

BitTorrent

rekenaar netwerk protokol| Datum van stigting of ontstaan | 2001 |
| Amptelike webwerf |  |
| Beskryf by URL |   |

**BitTorrent** (afgekort na **BT**) is a kommunikasie protokol vir eweknienetwerk lêerdeling wat gebruik word om data en elektroniese lêers oor die internet te versprei.

BitTorrent is een van die mees algemene protokolle vir die oordrag van groot lêers, soos digitale video lêers of digitale klank lêers. Dit is beraam dat eweknienetwerke ongeveer 43% tot 70% van alle internetverkeer uitmaak (afhangende van ligging) vanaf Februarie 2009. In Februarie 2013, was BitTorrent verantwoordelik vir 3.35% van alle wêreldwye bandwydte, meer as die helfte van die 6% van die totale bandwydte toegewyd aan lêerdeling.

Voorbeeld van hoe die protokol werk
## Sien ook

* qBittorrent

## Verwysings
# Lady Gaga

|  |
| --- |
| Lady Gaga by Europride (Rome, Italië) |
| Agtergrondinligting |
| Geboortenaam | Stefani Joanne Angelina Germanotta |
| Gebore | 28 Maart 1986 (1986-03-28) |
| Oorsprong | New York Stad, New York, VSA |
| Genres | Pop, dans, elektronika |
| Beroep(e) | Sangeres en aktrise |
| Instrumente | Stem, klavier |
| Etikette | Interscope Records |
| Webwerf | ladygaga.com |

**Stefani Joanne Angelina Germanotta** (gebore 28 Maart 1986), beter bekend onder haar verhoognaam **Lady Gaga** is 'n Amerikaanse musikant en aktrise. Sy het begin deur in klubs in die New York Stad-area op te tree terwyl sy ook vir *Interscope Records* gewerk het as 'n liedjieskrywer vir verskeie gevestigde etikette, insluitende Akon. Nadat Akon Gaga hoor sing het, het hy haar 'n kontrak met sy eie plateëtiket, *Kon Live Distribution*, aangebied. Sy het toe aan haar eerste ateljeealbum begin werk.

## Kinderjare en opvoeding

Stefani Joane Angelina Germanotta is op 28 Maart 1986 in New York gebore. Haar pa, Joseph Germanotta, is 'n internet-entrepreneur, en haar ma, Cynthia Germanotta, werk as 'n telekommunikasie-assistent. Gaga het haar eerste liedjie op dertien geskryf, met die naam "Om weer lief te hê," en, volgens die sanger, is dit in ongeveer 15 minute geskryf, terwyl haar pa besig was om sy motor te parkeer. Daarbenewens, het sy teen veertien begin om aan oop-mikrofoon-aande deel te neem. Op die ouderdom van elf is Gaga by 'n privaat Katolieke skool genaamd *Sacred Heart Convent* in Manhattan ingeskryf. Maar die sangeres sê dat sy nie uit 'n ryk familie kom nie, ondanks die feit dat sy in 'n privaatskool was.

## Diskografie

### Solo ateljeealbums

* *The Fame* (2008) (heruitgegee in 2009 as *The Fame Monster*)
* *Born This Way* (2011)
* *Artpop* (2013)
* *Joanne* (2016)
* *Chromatica* (2020)
* *Mayhem* (2025)

### Samewerkende ateljeealbums

* *Cheek to Cheek* (met Tony Bennett) (2014)
* *Love for Sale* (met Tony Bennett) (2021)

### Saamgestelde albums, hermengings en EP's

* 2006 - *Red and Blue* (Stefani Joane)

## Filmografie

### Film

* *Machete Kills* (2013)
* *Sin City: A Dame to Kill For* (2014)
* *A Star Is Born* (2018)
* *House of Gucci* (2021)
* *Joker: Folie à Deux* (2024)

### Televisie

* *American Horror Story: Hotel* (2015–2016)
* *American Horror Story: Roanoke* (2016)

## Eksterne skakels

* Amptelike webwerf (en)
* Lady Gaga se Sjinese webjoernaal (Asië)
* Lady Gaga in die Internet-rolprentdatabasis
# Google Doodle

Google Doodle in protes teen internetsensuur.
Die oorspronklike "Doodler", Dennis Hwang.
’n **Google Doodle** is ’n spesiale, tydelike verandering aan Google se kenteken op die soekenjin se tuisblad wat gebruik word ter viering van ’n vakansiedag, gebeurtenis of mens. Die eerste Google Doodle het verband gehou met die Burning Man-fees van 1998, en is deur Larry Page en Sergey Brin ontwerp om gebruikers van hul afwesigheid in kennis te stel ingeval iets sou fout gaan met die webbedieners.

Daarna is Google Doodles deur buitemense gedoen, totdat Page en Brin die intern Dennis Hwang in 2000 gevra het om ’n kenteken vir Bastilledag te ontwerp. Van toe af is Doodles georganiseer en ontwerp deur ’n span werknemers wat as "Doodlers" bekend is.

Aanvanklik was Doodles net beelde wat met ’n spesifieke tema verband gehou het. Teen die begin van die 2010's het hul frekwensie en ingewikkeldheid toegeneem en in Januarie 2010 is die eerste geanimeerde Doodle opgelaai ter ere van Isaac Newton. Die eerste interaktiewe Doodle het kort daarna verskyn ter viering van *Pac-Man*, en hiperskakels is ook later bygevoeg – gewoonlik na soekenjinresultate oor die onderwerp van die Doodle. Teen 2014 het Google al 2 000 streeks- en internasionale Doodles geskep, dikwels ter ere van groot kunstenaars, musikante en ander persoonlikhede.

## Verwysings

## Eksterne skakels

* Wikimedia Commons het meer media in die kategorie Google Doodle.
# Opstel

Michel de Montaigne
'n **Opstel** is 'n kort geskrif of artikel vir 'n koerant of tydskrif, waarin die skrywer sy persoonlike visie op hedendaagse verskynsels, probleme of ontwikkelinge gee. In Engels verwys die term oor die algemeen na 'n opstel of 'n betoog. Die Afrikaanse (en Nederlandse) betekenis kom egter van die Franse *essai*, wat iets soos poging of proefneming beteken.

Die doel van 'n opstel is om 'n standpunt te stel, die leser tot 'n bepaalde insig te probeer oorreed of om gesprek en nadenke te stimuleer. Dit lewer nie 'n volledige uiteensetting van die probleem nie en bied ook nie finale antwoorde nie, maar is juis 'n persoonlike siening. Dit maak soms gebruik van kort vertellings, treffende vergelykings en humor. In teenstelling met 'n kortverhaal (wat narratief of verhalend is) is 'n opstel reflektief, oftewel beskouend van aard.

Die skepper van die literêre genre was Michel de Montaigne wat in 1580 die eerste deel van sy 'Essais' gepubliseer het.

## Verdere naleeswerk

* Die besinnende gesprek*[dooie skakel]*, Beeld, 12 Julie 2004
# Kortvin-mako

| Kortvin-mako |
| --- |
|  |
|  |
| Bewaringstatus |
|  Kwesbaar  (IUCN 3.1) |
| Wetenskaplike klassifikasie  |
| Domein: | Eukaryota |
| Koninkryk: | Animalia |
| Filum: | Chordata |
| Klas: | Chondrichthyes |
| Orde: | Lamniformes |
| Familie: | Lamnidae |
| Genus: | *Isurus* |
| Spesie: | I. oxyrinchus |
| Binomiale naam |
| Isurus oxyrinchus Rafinesque, 1810 |
|  |
| Verspreidingskaart |

 *Isurus oxyrinchus*
Die **kortvin-mako** (*Isurus oxyrinchus*) is 'n haai wat dwarsoor die wêreld voorkom in tropiese, sub-tropiese en gematigde water. In Engels staan die haai bekend as die *Shortfin mako*.

## Voorkoms

Die haai is diepblou op die rug, die sye is silwer-blou en die pens is wit. Die kortvin-mako het 'n sterk stert en 'n gepunte kop met 'n sterk kakebeen wat vol skerp tande is. Hulle word tussen 25 tot 150 kg swaar in Suid-Afrika, terwyl enkele haaie van bykans 400 kg elders gevang is.

## Habitat en gewoontes

Hulle vermy vlak water en hou in die oop water, en is alleenlopers. Hulle vreet enige mediumgrootte vis. Hulle kom veral voor naby riwwe in sandbaaie. Hulle verkies donkerder waters of warm, groenerige water. Hier vreet hulle klein vissies soos harders en ansjovis. Hulle word beide vanaf die kus en bote gevang en word deur die IUBN geklassifiseer as 'n kwesbare spesie.

Dit is nie 'n gewilde eetvis nie.

## Sien ook

* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron

* Top Angling Fishes of Southern Africa. Hennie Crous. 2010. ISBN 978-1-77007-403-3

## Verwysings

## Eksterne skakel

*
# Graffiti

Sogenaamde "tags" op ’n Metrorail-trein by Vishoek Metrorail-stasie, Kaapstad.
**Graffiti** (enkelvoud **graffiti**, of **graffito** in graffiti-argeologie) is skryfwerk of tekeninge wat op ’n muur of ander oppervlak gemaak word, gewoonlik sonder toestemming en in die openbaar sigbaar. Graffiti wissel van eenvoudige geskrewe "tags" tot uitgebreide muurskilderye, en bestaan sedert antieke tye, met voorbeelde wat terugdateer na antieke Egipte, antieke Griekeland en die Romeinse Ryk.

Moderne graffiti is ’n omstrede onderwerp. In die meeste lande word dit as vandalisme beskou om eiendom sonder toestemming te merk of te verf. Moderne graffiti het in die vroeë 1970’s in die New Yorkse moltreinstelsel en Philadelphia begin en het later na die res van die Verenigde State en oor die wêreld versprei.

Graffiti word onderskei van murals, wat dikwels ’n toegelate vorm van straatkuns is.

## Verwysings

## Eksterne skakels
# John Barth

| John Simmons Barth |
| --- |
| Barth in 1995 |
| Gebore | 27 Mei 1930 |
| Nasionaliteit |  Verenigde State |
| Beroep | Skrywer |

John Simmons Barth (/bɑːrθ/; gebore 27 Mei 1930) is 'n Amerikaanse skrywer wat die beste bekend is om sy postmodernistiese en metafiksionele werke.

## Literêre Werk

Barth het sy loopbaan begin met *"The Floating Opera and The End of the Road"*, twee kort realistiese romans wat op geestige wyse handel oor kontroversiële onderwerpe; onderskeidelik selfmoord en aborsie. Die kort romans is simplistiese en realistiese verhale.

Die *"The Sot-Weed Factor"* (1960) was aanvanklik bedoel as die laaste roman van 'n trilogie wat sy eerste twee "realistiese" romans sou uitmaak, maar as gevolg van Barth se rypwording as 'n skrywer het dit ontaard in 'n ander projek. Die roman is tekenend, want dit het Barth se ontdekking van die postmodernisme ingelui.

Barth se volgende roman, *"Giles Goat-Boy"* (omtrent 800 bladsye), is 'n spekulatiewe fiksionele verhaal gebaseer op die verbeelding van die universiteit as die heelal. Giles, 'n seuntjie wat grootgemaak word as 'n bok, ontdek sy menslikheid en word dienooreenkomstig 'n held in 'n verhaal wat voorgestel word as rekenaarband wat geboorte gee aan Barth. Barth het ontken dat dit sy werk was. In die bestek van die roman voer Giles al die take uit soos voorgeskryf deur Joseph Campbell in *"The Hero with a Thousand Faces"*.

Die kortverhaal versameling *"Lost in the Funhouse"* (1968) en die novelle versameling *"Chimera"* (1972) is selfs meer metafiksioneel as hul voorgangers, en stel prestasies daar soos 'n *"seven-deep nested quotation"*. *"Chimera"* het die Amerikaanse *"National Book Award for Fiction"* gedeel.

In die roman *"LETTERS"* (1979), het Barth interaksie met die karakters van sy eerste ses boeke. Sy 1994 boek, *"Once Upon a Time: A Floating Opera"*, maak gebruik van reeds gebruikte, geykte karakters, en geykte situasies en formules.

## Bibliografie

* 1956: *The Floating Opera*
* 1958: *The End of the Road*
* 1960: *The Sot-Weed Factor*
* 1966: *Giles Goat-Boy, or, The Revised New Syllabus*
* 1968: *Lost in the Funhouse*
* 1972: *Chimera*
* 1979: *LETTERS*
* 1982: *Sabbatical: A Romance*
* 1987: *The Tidewater Tales*
* 1991: *The Last Voyage of Somebody the Sailor*
* 1994: *Once Upon a Time: A Floating Opera*
* 1996: *On with the Story*
* 2001: *Coming Soon!!!*
* 2004: *The Book of Ten Nights and a Night: Eleven Stories*
* 2005: *Where Three Roads Meet*
* 2008: *The Development*
* 2011: *Every Third Thought*
* 2015: *Collected Stories*

## Verwysings
# Uitvoerende kunste

Die **uitvoerende kunste** is vorms van kuns waarin die klem gelê word op die uitvoering van sekere liggaamlike en vokale handelinge deur een of meer kunstenaars.

* Drama
	+ Mimiek
	+ Toneelspel
	+ Rolprent
* Sang
	+ Opera
	+ Operette
	+ Musiekblyspel
* Dans
	+ Ballet
	+ Moderne dans

## Bibliografie

* Die Uitvoerende Kunste in die vier provinsies. In: Lantern. Tydskrif vir Kuns en Kultuur. Jaargang 13, nr. 4, Junie 1964
# Arthur Schopenhauer

|  |
| --- |
| **Arthur Schopenhauer** |
|  |
| Gebore | 22 Februarie 1788 Danzig, Pruise |
| Oorlede | 21 September 1860 (op 72) Frankfurt am Main, Koninkryk Pruise |
| Vakgebied | Metafisika, estetika, etiek, fenomenologie, moraliteit, sielkunde |
| Beïnvloed deur | Boeddhisme, Kant, Plato, Upanishade |
| Invloed op | Borges, Campbell, Einstein, Freud, Gray, Jung, Kraus, Mann, Neumann, Nietzsche, Ryle, Santayana, Schrödinger, Tolstoi, Wagner, Weininger, Wittgenstein, Zapffe |
| Handtekening |  |

**Arthur Schopenhauer** is 'n 19de-eeuse Duitse filosoof. Hy is op 22 Februarie 1788 in Danzig gebore. Sy pa was 'n bankier en sy ma 'n skrywer. In 1793 het die gesin na Hamburg getrek. Na sy pa se skielike dood in 1805 het Schopenhauer begin met sy akademiese opleiding te Gotha, Weimar, Göttingen en Berlyn. Hy het aanvanklik geneeskunde en natuurwetenskappe studeer en later in 1813 sy verhandeling in die filosofie aan die Universiteit van Jena voltooi. Hy het ook filosofie aan die Universiteit van Berlyn doseer waar hy hom veral teen George Hegel verset het. Hy het hom later in Frankfurt gevestig waar hy in 1860 gesterf het.

Hy staan bekend vir sy werk *Die Welt als Wille und Vorstellung* (Die Wêreld as Wil en Voorstelling) wat in 1819 gepubliseer is en aanvanklik met stilswye begroet is. Sy wêreldbeskouing is deurgaans pessimisties. Hy is ontnugter deur menslike wreedheid en het die lewe as wesenlik boosaardig, sinneloos en vol leed beskou. Hy was ook bekend vir sy vrouehaat en wantroue in ander mense.

Hy het 'n groot bewondering vir Immanuel Kant, Plato en Johann Wolfgang von Goethe gehad. Sy werke is ook beïnvloed deur die Oosterse filosofie waarin hy ontsnapping uit 'n swaarmoedige lewe in asketiese lewensstyl gesien het.

## Bronne

* Young, J. 2005. *Schopenhauer*. Routledge: Londen & New York

## Eksterne skakels

* Wikimedia Commons het meer media in die kategorie Arthur Schopenhauer.
* Arthur Schopenhauer
# AC/DC

| AC/DC |
| --- |
| AC/DC in 2009. Vlnr: Brian Johnson, Malcolm Young, Phil Rudd, Angus Young en Cliff Williams |
| Agtergrondinligting |
| Oorsprong | Sydney, Australië |
| Genres | Rock and roll |
| Jare aktief | 1973 — hede |
| Etikette | Albert, EMI, Columbia, Epic, Atlantic, Atco, Elektra, East West |
| Assosiasies | Geordie, The Easybeats, Fraternity, The Valentines, Marcus Hook, Roll Band, Guns N' Roses |
| Webwerf | acdc.com |
|  |
| Lede | Angus Young Chris Slade Stevie Young Axl Rose |
|  |
| Gewese lede | Malcolm Young Bon Scott Phil Rudd Cliff Williams Brian Johnson Simon Wright Mark Evans Dave Evans |

**AC/DC** is 'n Australiese rockgroep wat in 1973 deur broers Malcolm en Angus Young gevorm is. Angus was toe net 15 jaar oud en sy suster het voorgestel dat hy sy skooldrag op die verhoog moet dra. Die skooldrag het 'n kenmerk van die groep geword. Bon Scott sluit 'n jaar later by die groep aan, gevolg deur Philip Rudd en Mark Evans. Hul eerste album *High Voltage* is in 1974 aanvanklik net in Australië uitgereik, en hulle word gewild in Australië. In 1977 stel hulle *Let There Be Rock* vry en bereik die Amerikaanse treffersparade. Hulle groot deurbraak kom met die 1979-album *Highway to Hell* wat die nommer 8-posisie op die Britse treffersparade behaal en die nommer 17-posisie in Amerika. Hierdie album word die groep se eerste album wat meer as 'n miljoen verkope bereik.

## Lede

### Huidige lede

* Angus Young – kitaar (1973–nou)
* Chris Slade – tromme (1989–1994, 2015–nou)
* Stevie Young – kitaar, sang (2014–nou)
* Axl Rose – voorsang (2016–nou)

### Voormalige lede

* Malcolm Young  (1973–2014; oorlede 2017)
* Dave Evans  (1973–1974)
* Bon Scott  (1974–1980; oorlede 1980)
* Phil Rudd  (1975–1983, 1994–2015)
* Mark Evans  (1975–1977)
* Cliff Williams  (1977–2016)
* Brian Johnson  (1980–2016)
* Simon Wright  (1983–1989)

## Diskografie

### Ateljeealbums

* 1975: *High Voltage*
* 1975: *T.N.T.*
* 1976: *High Voltage*
* 1976: *Dirty Deeds Done Dirt Cheap*
* 1977: *Let There Be Rock*
* 1978: *Powerage*
* 1979: *Highway to Hell*
* 1980: *Back in Black*
* 1981: *For Those About to Rock We Salute You*
* 1983: *Flick of the Switch*
* 1985: *Fly on the Wall*
* 1988: *Blow Up Your Video*
* 1990: *The Razors Edge*
* 1995: *Ballbreaker*
* 2000: *Stiff Upper Lip*
* 2008: *Black Ice*
* 2014: *Rock or Bust*
* 2020: *Power Up*

## Eksterne skakels

* (en)  Amptelike webtuiste

* Wikimedia Commons het meer media in die kategorie AC/DC.

## Verwysings
# Iveco

|  |
| --- |
| **IVECO S.p.A.** |
|  |
| Tipe | Società per azioni |
| Gestig | 1975 in Turyn |
| Hoofkantoor | Turyn, Piëmont, Italië |
| Sleutelpersone | Gerrit Marx |
| Gebied bedien | Wêreldwyd, behalwe Noord-Amerika |
| Industrie | Voertuigvervaardiging |
| Produkte | ligte, medium en swaarhandelsvoertuie, steengroef/konstruksie ens stads- en interstadbusse |
| Bedryfsinkomste | € 4,9 miljard |
| Werknemers | ~25 000 |
| Divisies | vele |
| Webwerf |  |

**IVECO S.p.A.**, 'n akroniem vir **Industrial Vehicles Corporation,** is 'n Italiaanse industriële voertuigvervaardigingmaatskappy gebaseer in Turyn, Italië, en geheel en al beheer deur CNH Industrial Group. Dit ontwerp en bou ligte, medium en swaarhandelsvoertuie, steengroef/konstruksieterreinvoertuie, stedelike en tussenstedelike busse en spesiale voertuie vir programme soos brandbestryding, veldry, militêre en burgerlike verdediging.

Die naam Iveco verskyn eers in 1975 na 'n samesmelting van Italiaanse, Franse en Duitse handelsmerke. Die produksie-aanlegte is in Europa, Brasilië, Rusland, Australië, Afrika, Argentinië en China, en het ongeveer 5 000 verkoopspunte en diens in meer as 160 lande. Die wêreldwye produksie van die onderneming beloop ongeveer 150 000 handelsvoertuie met 'n omset van ongeveer € 10 miljard.

IVECO is op 1 Januarie 1975 ingelyf met die samesmelting van vyf verskillende handelsmerke: FIAT Veicoli Industriali (met hoofkwartier in Turyn), OM (Brescia, Italië), Lancia Veicoli Speciali (Italië), Unic (Frankryk) en Magirus-Deutz (Duitsland).

## Verwysings
# Alinta

|  |
| --- |
| **Alinta Limited** |
| Tipe |  |
| Gestig | Januarie 1950 (as AlintaGas Ltd) |
| Hoofkantoor | Perth, Wes-Australië, Australië |
| Sleutelpersone | Leonard Gill (hoof uitvoerende beampte) Jeff Dimery (voorsitter van die Raad) |
| Gebied bedien | Wêreldwyd |
| Industrie | Energie |
| Produkte | Olie, gas en elektrisiteit |
|
Inkomste | A$1,84 miljard (2010) |
| Netto inkomste | A$-0,58 miljard (2010) |
| Werknemers | ~4 200 |

**Alinta** is 'n Australiese maatskappy wat betrokke is by energie infrastruktuur. Dit het gegroei van 'n klein, Wes-Australies gebaseerde gasverspreider en -handelaar tot die grootste energie infrastruktuur maatskappy in Australië. Die maatskappy is bekend vir sy aggressiewe benadering tot groei deur oornames en finansiële manipulasie. Die maatskappy word besit deur 'n konsortium wat Singapore Power en verskeie Babcock & Brown fondse insluit.

## Geskiedenis

Die woord Alinta is afgelei vanaf die woord vir vuur in 'n tradisionele taal van 'n inboorlingstam uit Victoria.

Die maatskappy is aanvanklik in Januarie 1995 gestig as **AlintaGas** toe die vertikale monopolistiese energieverskaffer, die staatsbeheerde *State Energy Commission of Western Australia* opgebreek is in verskillende gas- en elektrisiteitsverskaffers. Op 13 Julie 2000 is wetgewing deurgevoer deur die regering van Wes-Australië wat die verkoop van **AlintaGas** en die daaropvolgende notering op die Australiese beurs op 17 Oktober 2000 moontlik gemaak het.

Op 8 Mei 2003 het AlintaGas Ltd hul sy naam amptelik na Alinta Limited verander.

Op 23 Julie 2003 het Alinta deur middel van 'n ingewikkelde reeks transaksies wat Alinta, Aquila Inc, United Energy en AMP Henderson Global ingesluit het; deels eienaar en bestuurder geword van verskeie gereguleerde energiebates in Wes-Australië en Victoria. Deur hierdie transaksie het die maatskappy ook beheer oor National Power Services verkry.

in April 2004 het Alinta Duke Energy International se bates in Australië en Nieu-Seeland oorgekoop. In Oktober 2004 het 'n konsortium bestaande uit DUET, Alinta en Alcoa die Dampier na Bunbury Aardgaspyplyn by Epic Energy gekoop. Alinta Network Services is aangestel om die pyplyn te bedryf en te bestuur onder 'n bedryfsdiens ooreenkoms.

Op 4 Oktober 2005 het Alinta die bates wat die pyplyne en kragstasies wat dit vanaf Duke Energy gekry het ingesluit het as 'n afsonderlike maatskappy by name Alinta Infrastructure Holdings (AIH) genoteer. In Oktober 2006 het Alinta deur Alinta IH Pty Ltd 'n aanbod gedoen om 80% van die aandeelhouding wat dit nie reeds besit het nie by AIH oor te koop. Teen 11 Januarie 2007 het Alinta 91,4% van die maatskappy aangekoop wat dit in staat gestel het om die verpligte aankoop van die oorblywende aandele te doen.

Alinta het infrastruktuur bates en die *Agility* besigheid by AGL oorgekoop deur 'n kombinasie van 'n samesmeltings- en opbreektransaksie op 25 Oktober 2006.

## Verwysings